1. **UVOD**

**Sažetak djelokruga rada škole**

Tehnička škola i prirodoslovna gimnazija Ruđera Boškovića je javna ustanova sa sjedištem u Osijeku, Vukovarska cesta 209. U školi se obavlja djelatnost srednjeg odgoja i obrazovanja mladeži za stjecanje srednje stručne spreme u četverogodišnjim programima:

* prirodoslovna gimnazija
* prehrambena tehnologija
* grafička tehnologija
* osobne usluge ( kozmetičar )
* međustrukovni program ( ekološki tehničar )

Nastava je organizirana u jutarnjoj i poslijepodnevnoj smjeni, u petodnevnom radnom tjednu sa slobodnim subotama.

Školu polazi 440 učenika u 20 razrednih odjela.

Redovna, izborna, fakultativna, dodatna i dopunska nastava izvodi se prema nastavnim planovima i programima, koje je donijelo Ministarstvo znanosti i obrazovanja, prema operativnom Godišnjem izvedbenom odgojno –obrazovnom planu i programu rada za 2018./2019 .šk.god. , te Školskom kurikulumu za 2018./2019.šk.god. uz potpunu stručnu zastupljenost nastavnika i stručnih suradnika ( nedostaje nam psiholog ).

Zgradu dijelimo s Medicinskom školom. Naša škola je nositelj troškova energenata za cijelu zgradu. Troškove energenata financira Osječko-baranjska županija u visini stvarnih troškova.

1. **OBRAZLOŽENJE PROGRAMA**

**Projekcije za 2019. - 2020.**

Za potrebe poboljšanja i osuvremenjivanja pedagoškog standarda, potreban je novi i moderniji pristup odgoju i obrazovanju.

* Redovni program odgoja i obrazovanja financira se po modelu propisanom od strane Osnivača i MZO-a, a na osnovi Nastavnog plana i programa i Zakona o financiranju proračunskih korisnika.
* Plan razvojnih programa s projekcijama za 2019. -2021. temelji se na kvalitetnom obrazovanju i odgoju učenika što ostvarujemo:
  + Redovitim stručnim usavršavanjem nastavnika kroz seminare, stručne skupove, aktive.
  + Ulaganje u informacijsko-komunikacijsku tehnologiju ( osigurati svakoj učionici računalo i projektor s pripadajućim softverom ).
  + Osuvremenjivanje laboratorijske opreme i opreme školskih praktikuma i radionica.
  + Praćenje natječaja iz EU i izrada projekata.
  + Poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja i projekte.
  + Organiziranjem zajedničkih aktivnosti učenika i nastavnika izvan učionica

1. **ZAKONSKE I DRUGE PRAVNE PODLOGE NA KOJIMA SE ZASNIVA PROGRAM RADA ŠKOLE**

* Zakon o odgoju i obrazovanju u osnovnoj i srednjoj školi NN, broj 87/08., 86/09., 92/10., 90/11., 5/12., 16/12., 86/12., 126/12., 94/13., 152/14., 7/17., 68/18.
* Zakon o strukovnom obrazovanju, NN, broj 30/09., 24/10., 22/13., 25/18.
* Državni pedagoški standard srednjoškolskog sustava odgoja i obrazovanja, NN, broj 63/08., 90/10.
* Zakon o ustanovama, NN, broj 76/93.,29/97., 47/99., 35/08.
* Zakon o proračunu (NN, broj 87/08., 136/12., 15/15,), Pravilnik o proračunskim klasifikacijama (NN, broj 26/10., 120/13.) i pravilnik o proračunskom računovodstvu i računskom planu (NN, broj 124/14., 115/15., 87/16., 3/18.)
* Upute za izradu proračuna Osječko-baranjske županije za razdoblje 2019.-2021.
* Godišnji izvedbeni odgojno- obrazovni plan i program rada za školsku godinu 2018./2019.
* Školski kurikulum Tehničke škole i prirodoslovne gimnazije Ruđera Boškovića za školsku godinu 2018./2019.

1. **USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA**

Školske ustanove ne donose strateške, već godišnje operativne planove (Godišnji plan i program i Školski kurikulum ) prema planu , programu i strategiji koje je donijelo Ministarstvo znanosti, obrazovanja i sporta. Vertikala usklađivanja ciljeva i programa MZO-a i jedinica lokalne samouprave sa Školom još nije provedena.

Nastavni planovi se odnose na nastavnu, a ne na fiskalnu godinu. Razlog odstupanja u izvršenju financijskog plana je promjena određenih aktivnosti iz jednog u drugo polugodište.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Glavni cilj će bit pružanje usluge srednjoškolskog obrazovanja i odgoja u gimnazijskom i strukovnom području. Nastojat ćemo podići kvalitetu nastave na višu razinu stalnim ulaganjem u edukaciju nastavnog osoblja i suradnika u nastavi. Za podizanje pedagoškog standarda nužna je i stalna obnova i modernizacija postojećih materijalnih uvjeta.

Učenike će se poticati na izražavanje kreativnosti, samoinicijativnosti, talenata i sposobnosti kroz različite školske aktivnosti, natjecanja, školske i druge projekte( EU, Erasmus + K2), priredbe, manifestacije i volontiranje. Time će se kod mladeži poticati razvoj pozitivnih vrijednosti,

Nastavnici će tijekom godine sudjelovati na seminarima i stručnim skupovima u organizaciji AOO i ASOO.

Poticat će se kvalitetnija komunikacija između nastavnika, učenika i roditelja. Također između učenika i učenika, učenika i nastavnika, kao i nastavnika i zaposlenika međusobno.

1. **ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Izvori sredstava za financiranje rada Škole su:

* Pomoći, skupina 636 – Tekuće pomoći proračunskim korisnicima iz proračuna koji im nije nadležan (NCVVO, AOO, ASOO) za ostala materijalna primanja
* Vlastiti prihodi, skupina 652 - sastoje se od prihoda sufinanciranja nastavnog materijala kozmetičkog usmjerenja i osiguranja učenika
* Vlastiti prihodi, skupina 661 – usluga najma školske kantine, najma zidova i usluga

* Donacije, skupina 663 – tekuće donacije za materijalne troškove
* Opći prihodi i primici, skupina 671, regionalni proračun za materijalne i financijske troškove poslovanja
* Prihodi od nefinancijske imovine 721, prihodi od obročne otplate stanova nad kojima je postojalo stanarsko pravo

**Prihodi iz državnog proračuna**

Prihodi za plaće zaposlenik planirani su s 3% povećanja osnovice za plaće od 01.01.2018., 2% povećanja osnovice za plaće od 01.09.2018. i 0,5% povećanja dodatka na staž po godini radnog staža.

Pod ostalim troškovima za zaposlene planirana su materijalna prava zaposlenih:

Dar jeci u prigodi dana sv. Nikole, regres za godišnji odmor,božićnica, pomoć za bolovanje duže od 90 dana, pomoć za slučaj smrti člana uže obitelji zaposlenika, jubilarne nagrade, otpremnine za odlazak u mirovinu, potpora za novorođeno dijete zaposlenika.

**Prihodi iz Županije**

Prihode za financiranje rashoda koji se financiraju minimalnim standardima, planirali smo u visini iznosa koje smo dobili od Upravnog odjela za prosvjetu, kulturu, šport i tehničku kulturu.

U okviru Financiranja srednjeg školstva prema minimalnom standardu planirano je financiranje općih troškova srednjeg školstva.

U potprogramu financiranje stvarnih troškova srednjeg školstva planirani su rashodi za naknadu troškova prijevoza zaposlenika na posao i s posla, nastavni materijal za strukovne škole za sva četiri strukovna usmjerenja, energenti (toplinska energija, električna energija i plin ), usluge tekućeg i investicijskog održavanja zgrade i opreme, komunalne usluge za komunalnu vodu i vodnu naknadu po računima Grada Osijeka i sistematski pregledi zaposlenika.

Za organizaciju i provođenje natjecanja planirani su izdaci za županijsko natjecanje iz kemije koje se svake godine održava u našoj školi, planirani su izdaci za nabavku školske lektire i izdaci za shemu – voće.

**Vlastiti prihodi**

Škola ih ostvaruje iznajmljivanjem školske kantine, iznajmljivanjem zidova za panoe i od usluga grafičke radionice. Prihodi će se prvenstveno koristiti za osiguravanje odvijanja redovnog poslovanja, ako se isto neće moći osigurati minimalnim standardom, te za financiranje aktivnosti iz Programa rada škole.

**Namjenski prihodi od sufinanciranja i donacija**

Odnose se na prihode za poboljšanje odvijanja redovne nastave.

**Prihodi od nefinancijske imovine i naknade šteta s osnova osiguranja**

Odnose se na nabavku opreme.

1. **POKAZATELJI USPJEŠNOSTI PROVOĐENJA PROGRAMA**

Ostvareno je redovito odvijanje nastavnog procesa.

Svi učenici strukovnih završnih razreda (prehrana, ekologija, grafika i kozmetika) uspješno su položili završni ispit.

132 učenika uspješno su položili ispite Državne mature, a 3 učenika nisu položili.

60 učenika upisalo je 1. izabrani fakultet, a 16 učenika 2. izabrani fakultet.

U prvom upisnom roku za školsku godinu 2018./2019 .upisano je 5 razrednih odjela, s 118 učenika. Nije upisan 1. razred prehrambenih tehničara.

Održani su skupovi Međužupanijskog stručnog vijeća iz kemije i biologije, kao i Državni stručni skupovi za provedbu eksperimentalnih strukovnih programa u organizaciji ASOO.

Provedbu istih programa je vrednovala i radna skupina iz NCVV-e.

Učenici su sudjelovali na županijskim natjecanjima iz biologije, kemije (1. mjesto za prvi razred), povijesti, geografije, njemačkog jezika, filozofije.

Učenici škole su se natjecali na državnim natjecanjima iz prehrane, ekologije (1. mjesto u državi), sudjelovali su na smotri Projekt građanin.

Škola je bila domaćin županijskog natjecanja iz kemije

Organizirani su Dani otvorenih vrata Škole , priredbe za obilježavanje prigodnih datuma, Jesenska škola kemije u suradnji s PMF-om iz Zagreba.

Uspješno je završen projekt e-Škole tijekom kojega je škola poboljšala infrastrukturu, a nastavnici prošli niz edukacija.

1. **OBRAZLOŽENJE**

Prihodi, primici kao i izdaci u 2019. godini planirani su po uputama i tablicama dostavljenim od Upravnog odjela za prosvjetu, kulturu, šport i tehničku Osječko-baranjske županije, te u skladu e ekonomskom i funkcijskom klasifikacijom rashoda i prihoda. Projekcije za 2020. i 2021. godinu planirane su na drugoj razini prema indeksu koji iznosi 100.

KLASA : 400-02/18-03/6

URBROJ: 2158/42-03-18-1

Osijek, 12. prosinca 2018.

Ravnateljica:

Vlasta Opačak,prof.